section_heading: Odlike
paragraph_text: Kompozicija se zasniva na dva plana, prvi sa svim figurama organizirane u horizontalnoj traci, poput likova na antičkim grupnim reljefima, te drugim planom s tvrđavom na stijeni i nemirnim nebom. Dubina prostora postignuta je primjenom snažne zračne perspektive, a forma je zatvorena. U pozadini se nalazi tvrđava i Tarpejska stijena (s koje su Rimljani bacali izdajnike) kao čvrsta neprobojna barikada u prostoru. Nebo je tmurno kao da je nevrijeme, ali opet prevladavaju svijetli tonovi.